**Povjerenstvo za unaprjeđenje i osiguranje kvalitete**

KLASA: 602-04/19-01/11

URBROJ: 2121-32-08-19-3

Đakovo, 5. lipnja 2019.

**Članovima Fakultetskoga vijeća**

**Predmet: Godišnje izvješće o radu Povjerenstva za unaprjeđenje i osiguranje kvalitete u akademskoj godini 2017./2018.**

Tijekom akademske godine 2017./2018. Povjerenstvo za unaprjeđenje i osiguranje kvalitete visokoga obrazovanja Katoličkoga bogoslovnog fakulteta u Đakovu (dalje: Povjerenstvo) službeno je održalo jednu sjednicu.

Članovi Povjerenstva u akademskoj godini 2017./2018. bili su: doc. dr. sc. Boris Vulić, predsjednik Povjerenstva, predstavnici nastavnika izv. prof. dr. sc. Zvonko Pažin i izv. prof. dr. sc. Stjepan Radić, predstavnik asistenata dr. sc. Hrvoje Kalem, predstavnik studenata Maurizio Rezo te predstavnici vanjskih dionika mr. sc. Ivan Andrić i dr. sc. Teuta Rezo.

Bitni događaji koji su potvrda dosadašnjeg dobrog rada sustava za kvalitetu te oni koji su utjecali na dinamiku poslova i provedbu Godišnjeg plana u akademskoj godini 2017./2018. (terminski plan provedbe):

1. Katolički bogoslovni fakultet u Đakovu je 24. studenoga 2017. godine zaprimio Potvrdu ministrice prof. dr. sc. Blaženke Divjak o ispunjavanju uvjeta za obavljanje djelatnosti visokoga obrazovanja i znanstvene djelatnosti izdanu 23. listopada 2017. godine.
2. Katolički bogoslovni fakultet u Đakovu je u kategoriji Pohvala dodijelio voditeljici Ureda za unaprjeđenje i osiguranje kvalitete visokoga obrazovanja, znanost, projekte i međunarodnu suradnju *nagradu za izuzetno zalaganje te posebno isticanje u* *radu kvalitetom, kreativnošću i opsegom obavljena posla.* Nagrada je uručena prigodom Dana Fakulteta, 6. studenoga 2017. godine.
3. Zbog korištenja rodiljnog i roditeljskog dopusta Antonije Pranjković od 24. siječnja 2018. do 7. ožujka 2019. godine poslove voditelja Ureda obavljala je Ana Despotović u razdoblju od 8. veljače do 11. listopada 2018. godine.

Na I. sjednici Povjerenstva, 28. studenoga 2017. godine, pod drugom točkom dnevnoga reda usvojen je Godišnji plan rada Povjerenstva u akademskoj godini 2017./2018. Godišnji plan rada Povjerenstva obuhvaća 14 točaka od kojih je 11 (79%), u cijelosti provedeno, dvije su djelomično (14%, točke 12. i 13.) a 1 (7. točka) nije ostvarena.

Godišnji plan rada Povjerenstva za unaprjeđenje i osiguranje kvalitete u akademskoj godini 2017./2018. obuhvaća sljedeće:

**Godišnji plan rada Povjerenstva za unaprjeđenje i osiguranje kvalitete u akademskoj godini 2017./2018.**

1. Promicanje članstva u Zajednici prijatelja Fakulteta (kontinuirano).
2. Prikupljanje podataka o nastavnoj i izvannastavnoj aktivnosti nastavnika u svrhu analize utjecaja na društvo (prosinac 2017.).
3. Pregled znanstvene produktivnosti –VIF (siječanj 2018.)
4. Analiza Jedinstvene sveučilišne studentske ankete (– po dobivenim rezultatima).
5. Analiza rezultata ankete o studentskom zadovoljstvu uslugama i radom stručnih službi (ožujak 2018.).
6. Erasmus+ info dan uz tematsku radionicu sa studentima koji su se vratili s razmjene u zimskom semestru (ožujak 2018.).
7. Interna anketa (ožujak - za predmete zimskog semestra i lipnju za predmete ljetnog semestra; rezultati do listopada)
8. Analiza Sveučilišnih indikatora (travanj 2018.).
9. Analiza mentorstva (lipanj 2018.).
10. Analiza ankete o zadovoljstvu studijem (lipanj 2018.).
11. Praćenje nezaposlenosti (kontinuirano).
12. Istraživanje uzroka neefikasnog studiranja (listopad 2018.-izvješće).
13. Pratiti i ostvariti zadatke iz Strategije razvoja Fakulteta 2016.-2021. u nadležnosti Povjerenstva (tijekom ak. godine)
14. Radionice:

* Kroz sustav mentorstva

**Realizacija Godišnjeg plana Povjerenstva za unaprjeđenje i osiguranje kvalitete**

**1. Promicanje članstva u Zajednici prijatelja fakulteta (kontinuirano) *Ostvareno 100%.***

Prema planu aktivnosti diplomantima je pri prijavi diplomskog ispita ponuđeno članstvo u Zajednici prijatelja Fakulteta. Zajednici prijatelja u akad. godini 2017./2018. pristupilo je 23 nova člana (Bernarda Barić, Tihomir Borić, Luka Ćosić, Ana Đaković, Goran Franjić, Martina Glavašić, Josipa Grgurević, Mateja Holjevac, Barbara Horvat, Dino Klem, Ivana Kober, Marija Kokanović, Luka Kovačević, Jasmina Kovačić, Marta Lovrić, Agata Petras, Josip Petričević, Julijana Profus, Leonnel Radinski, Andreja Tarle, Mirna Tilić, Anita Vodopija, Marija Vujica ). S 30. rujna 2018. godine Zajednica broji ukupno 169 članova. Popis članova redovito se ažurira na internetskoj stranici Fakulteta.

**2. Prikupljanje i analiza podataka o nastavnoj i izvannastavnoj aktivnosti nastavnika u svrhu analize utjecaja na društvo (12/2017.) *Ostvareno 100%***

Tijekom prosinca prikupljana su nastavnička izvješća o nastavnoj i izvannastavnoj djelatnosti nastavnika u 2017. godini. 8. siječnja 2018. godine izrađeno je skupno izvješće o rezultatima te zbirni popis svih znanstvenih, nastavnih, stručnih, popularizacijskih i društvenih aktivnosti nastavnika tijekom 2017. godine. Ovi podatci korišteni su u izvješću o znanstvenoj djelatnosti na KBF-u u Đakovu za potrebe izvještavanja Sveučilišta J. J. Strossmayera u Osijeku u okviru programa *Višegodišnjeg institucijskog financiranja znanosti temeljeno na rezultatima.* Zaprimljeno je ukupno 27 nastavničkih izvješća.

Povjerenstvo je zadovoljno prisutnošću nastavnika Katoličkoga bogoslovnog fakulteta u Đakovu u znanstvenoj i stručnoj javnosti te njihovim sudjelovanjem u popularizacijskim aktivnostima, dostupnošću i vidljivosti u javnim medijima.

Detalji se nalaze u prilogu „Zbirni pregled sadržaja godišnjih nastavničkih izvješća o znanstvenom, nastavnom i istraživačkom radu za 2017. godinu“ od 08.01.2018.

**3. Pregled znanstvene produktivnosti –VIF (siječanj 2018.) *Ostvareno 100%***

Godišnje izvješće o znanstvenoj aktivnosti Katoličkoga bogoslovnog fakulteta u Đakovu za 2017. godinu izrađeno je prema uputama Sveučilišta Josipa Jurja Strossmayera u Osijeku 22. siječnja 2018. godine. Podatci iz ovog izvješća objavljuju se na Sveučilišnoj internetskoj stranici namjenskog financiranja znanosti, a podatke je priredio Ured za osiguranje i unaprjeđenje kvalitete visokog obrazovanja, znanost, projekte i međunarodnu suradnju.

**4. Jedinstvena sveučilišna studentska anketa (veljača 2018.) *Ostvareno 100%***

Jedinstvena sveučilišna studentska anketa za akademsku 2016./2017. godinu provedena je na Sveučilištu Josipa Jurja Strossmayera u Osijeku tijekom rujna i listopada 2017. godine. Prvi dio ankete dijelom koji se odnosi na nastavničke kompetencije ispunjava se ocjenama u rasponu od 1 (najlošija) do 5 (najbolja ocjena), a dijelom se izražava u postotcima (o važnosti kolegija za buduću karijeru i redovitosti pohađanja nastave studenata). U drugomu dijelu ankete studentu se postavljaju pitanja vezana uz istraživanje pojavnosti situacija svih oblika diskriminacije i zlostavljanja.

U anketi je sudjelovalo 10965 studenata što je 66,92% od ukupno 16 383 studenata koji su mogli pristupiti anketi. Postotak ispunjavanja ankete kreće se od 52,219% (Poljoprivredni fakultet) do 76,398%(KBF u Đakovu).

Na Katoličkom bogoslovnom fakultetu u Đakovu u anketi je sudjelovalo 123 studenata što je **76,398%** od ukupno **161** studenta koji su mogli pristupiti anketi. Vrjednovano je **29 nastavnika** i **suradnika** sa svih godina integriranoga preddiplomskoga studijskog programa koji se izvodi na sastavnici, a ukupno su studenti ispunili **1498** anketa.

Studenti su nastavnike i suradnike ocjenjivali ocjenama od jedan (najlošija ocjena) do pet (najbolja ocjena). Postignuta prosječna ocjena na razini Fakulteta za nastavnike i suradnike je 4,733

Kategorije pitanja unutar koje su studenti vrjednovali nastavnike i suradnike ocjenom su dostupnost za konzultacije, kvaliteta i dostupnost materijala, razumljivost i jasnost predavanja/vježbi, redovitost održavanja nastave/vježbi i korektnost pri ocjenjivanju. Rezultati unutar pojedine kategorije su sljedeći:

|  |
| --- |
| 1. Dostupnost nastavnika/suradnika za konzultacije 4.750 |
| 2. Kvaliteta i dostupnost materijala 4.695 |
| 3. Razumljivost i jasnost predavanja/vježbi 4.657 |
| 4. Redovitost održavanja nastave/vježbi 4.856 |
| 5. Korektnost nastavnika/suradnika pri ocjenjivanju 4.708 |
| **Prosječna ocjena (zbirno svi odgovori na pitanja 1-5)**  **4.733** |

Rezultati su iz Rektorata pristigli u prosincu 2017. godine. Izvješće o rezultatima Jedinstvene sveučilišne studentske ankete provedene na Katoličkom bogoslovnom fakultetu u Đakovu za akademsku godinu 2016./2017. za Povjerenstvo je priredila voditeljica Ureda za kvalitetu 4. prosinca 2017. godine. Svi nastavnici su dobili link na prikaz osobnih rezultata te im je dostavljeno zbirno izvješće. Rezultati su komentirani na sjednici FV 4. prosinca 2017.

**5. Analiza rezultata ankete o studentskom zadovoljstvu uslugama i radom stručnih službi (ožujak 2018.) *Ostvareno 100%***

Povjerenstvo je u svomu godišnjem planu predvidjelo i provođenje ankete o studentskom zadovoljstvu uslugama i radom stručnih službi. U akademskoj godini 2017./2018. na Katoličkom bogoslovnom fakultetu u Đakovu Sveučilišta Josipa Jurja Strossmayera u Osijeku studiralo je ukupno 127 studenata (izuzevši apsolvente).

Anketa je u na cijelom studiju provedena istovremeno uz anketu o mentorstvu uz pomoć bidela – studentskih povjerenika godišta u ožujku 2018. godine. Ukupno je ispunjeno 108 anketa što čini 84% ukupne studentske populacije. Odaziv na anketu bio je sljedeći : 87% studenata prve, 82% studenata druge, 81% studenata treće, 76% studenata četvrte i 93% studenata pete godine studija, 50 studenata ili 46% ispitanih studenata ostavilo je komentar ili prijedlog za poboljšanje.

Knjižnica i Čitaonica- Studenti su, njih 86%, zadovoljni i u potpunosti zadovoljni kompletnom uslugom knjižnice. 24% studenata iskazuje nezadovoljstvo dostupnošću knjiga. U ovom odjeljku najlošije ocijenjena područja su „Radno vrijeme je prilagođeno potrebama korisnika“ i „Knjižnica je dobro opremljena nastavnom i stručnom literaturom“. Komentare je ostavilo 24 studenta, a najveći broj prigovora je bio vezan za radno vrijeme SNFK i na buku u čitaonici. U ispitanom području – Knjižnica i Čitaonica - ne uočavaju se manjkava područja, jednakim ritmom nastavlja se pribavljanje suvremene literature za potrebe nastavnoga i znanstvenoga rada, udio zadovoljnih i potpuno zadovoljnih studenata iznosi 86%.

Studentska služba - ili ured za studente ocijenjen je izvrsnom ocjenom. U uredu za studente zaposlena je jedna osoba, a radno vrijeme za studente je radnim danom 9:45-10:15 i 12:30-14:00 sati. Studenti su preko 90% zadovoljni i u potpunosti zadovoljni uslugama, informiranjem, osposobljenošću i pristupom osoblja te nešto manje radnim vremenom (89%).

U ispitanom području – Studentska služba - ne uočavaju se manjkava područja, udio zadovoljnih i potpuno zadovoljnih iznosi 94%.

U ocjeni prostora odnosno učionica, studenti su najlošije ocijenili tehničku opremljenost te održavanje ugodne temperature za rad. Početkom 2017. godine i u lipnju 2018. godine u svim učionicama postavljeni su novi projektori.

Ovisno o financijskim mogućnostima planirat će se ugradnja klimatizacije na I. katu, no trenutno nije prioritet ulaganja jer su tijekom ljeta učionice prazne, a predavanja se počinju održavati početkom listopada. U ispitanom području – Učionice - udio zadovoljnih i potpuno zadovoljnih iznosi 85%.

Anketu provela i rezultate obradila u „Analiza rezultata ankete o studentskom zadovoljstvu uslugama i radom stručnih službi“ voditeljica Ureda za kvalitetu (15. svibnja 2018.), a izvješće pregledala i odobrila Uprava Fakulteta.

**6. Erasmus+ info dan uz tematsku radionicu sa studentima koji su se vratili s razmjene**

**(ožujak 2018.). *Ostvareno 100%***

U ponedjeljak, 05. ožujka 2018. godine, s početkom u 13 sati, za studente Katoličkog bogoslovnog fakulteta u Đakovu, djelatnica Službe za međunarodnu i međusveučilišnu suradnju Sveučilišta Josipa Jurja Strossmayera u Osijeku održala je radionicu u sklopu Info dana o Erasmus+ programu mobilnosti i njegovoj realizaciji u akademskoj godini 2018./2019. Martina Šuto, institucijska Erasmus koordinatorica predstavila je program Erasmus+ te naglasila uvjete, način i mogućnosti ostvarenja razmjene te postupak prijave na otvoreni natječaj. Studenti s razmjene kratko su predstavili svoja iskustva sa Sveučilišta Albert Ludwig u Freiburgu i Katoličkog Sveučilišta u Leuvenu.

Osim ugovora koji su sklopljeni za KBF u Đakovu, studenti mogu ići i na MF Norwegian School of Theology Oslo, Norveška te Karl Franzens Universität Graz, Austrija. Odgovarajući na pitanja studenata susret je završio predstavljanjem konkretnih i praktičnih savjeta u realizaciji Erasmus studentske mobilnosti.

**7. Interna anketa (ožujak - za predmete zimskog semestra i lipnju za predmete ljetnog semestra; rezultati do listopada)**

***Nije ostvareno 0%***

Dekan je u izbornoj godini odgodio provođenje interne ankete.

**8. Analiza Indikatora kvalitete (travanj 2018.) *Ostvareno 100%***

Sveučilišni indikatori predstavljaju rezultate osnovnih pokazatelja kvalitete funkcioniranja sustava visokoga obrazovanja a obuhvaćaju sljedeće podatke:

* 1. Broj prijavljenih u odnosu na broj upisanih u prvu godinu studija
  2. Uspješnost upisa u više godine studija
  3. Prosječna ocjena studiranja
  4. Prosječna duljina studiranja
  5. Broj studenata koji ponavljaju godinu i onih koji gube pravo studiranja
  6. Stopa odustajanja od studija i broj ispisanih studenata
  7. Zapošljivost
  8. Uspješnost polaganja ispita (na razini ispitnih razdoblja)

Detaljni podatci mogu se vidjeti u izvješću Indikatori kvalitete 2017./2018. od 18. travnja 2018. g. koje je prikupila i sastavila voditeljica Ureda za kvalitetu.

Povjerenstvo ne zamjećuje alarmantna područja za daljnja postupanja.

**9. Analiza mentorstva (ožujak 2018.) *Ostvareno 100%***

Ured za kvalitetu svake godine ažurira Vodič kroz teme mentorskih susreta za nastavnike i studente. Vodičem je predviđeno održavanje najmanje 3 susreta na razini godišta (godine studija) i 2 zajednička (hodočašća i studijsko putovanje).

U akademskoj godini 2017./2018. SWOT analiza provedena je u 12. travnja 2018. godine uz pomoć predstavnika te je ove godine na prijedlog Uprave obuhvatila samo V. godinu studija, budući da su prošli cjelokupan mentorski sustav kroz studij te su najviše mjerodavni za iznošenje iskustva i mišljenja.

Tijekom akademske godine 2017./2018. održano je ukupno 12 susreta na razini godišta te 2 na razini studija. Od toga održana su po 2 susreta na IV. i V. godini, 4 susreta na III., 3 na I. godini na IV. i 1 na II. godini. U sklopu susretâ realizirane su 3 radionice.

Anketu je od ukupno 28 studenata V. godine ispunilo 13 (46%). 13 studenata ostavilo je ukupno 51 komentar od toga u području snaga ili prednosti 15 (30%), slabosti ili nedostataka 20 (39%), mogućnosti ili prilika 13 (25%) te području prijetnji ili opasnosti 3 komentara (6%).

Rezultati su dostupni u dokumentu „Swot analiza mentorskog sustava podrške studentima“ od 15. svibnja 2018. koje je priredila Ana Despotović, a pregledala i odobrila Uprava Fakulteta.

**10. Analiza ankete o zadovoljstvu studijem (lipanj 2018.). *Ostvareno 100%***

Na temelju zahtjeva Agencije za znanost i visoko obrazovanje i Središnjeg prijavnog ureda Ured za kvalitetu prikuplja podatke od studenata koji završavaju studij prilikom prijave diplomskoga ispita kroz Upitnik koji je dostavljen Fakultetu. Ovu priliku zbog praktičnosti provedbe Ured za kvalitetu iskoristio je i za anketiranje o zadovoljstvu različitim aspektima studijskog programa.

Od ukupno 30 studenta koji su diplomirali tijekom akademske godine 2017./2018. ispit anketi je pristupilo 27 (90%) studenata integriranog preddiplomskog i diplomskog filozofsko-teološkog studija. 21 student, odnosno njih 78%, ostavio je svoj komentar.

Rezultate prikupila i obradila voditeljica Ureda za kvalitetu, a dostupni su u „Rezultati anketnog upitnika za studentice i studente diplomante u 2017./2018. godini“ od 10. svibnja 2019. godine.

**11. Praćenje nezaposlenosti (kontinuirano).**

Redovito Ured za kvalitetu na web stranici Fakulteta objavljuje mjesečne podatke o stanju nezaposlenih teologa koje Fakultetu dostavlja Područni ured Zavoda za zapošljavanje Osijek. (<http://www.djkbf.unios.hr/hr/indikatori-kval>)

**12. Istraživanje uzroka neefikasnog studiranja (listopad 2018.-izvješće).**

***Djelomično ostvareno 50%***

Na temelju uvida u broj studenata koji su stekli uvjete za upis u višu godinu studija, Povjerenstvo za unaprjeđenje i osiguranje kvalitete visokoga obrazovanja u suradnji s Uredom za kvalitetu provelo je istraživanje razloga neefikasnog i neuspješnog studiranja, budući da 11 studenata pri upisu u višu godinu studija u akademskoj 2017./2018. godini nije imalo stečene uvjete. Uzimajući u obzir ukupan broj studenata pri upisu u ak. godinu 2017./2018. - 132, udio studenata bez uvjeta za upis u višu godinu studija iznosi 8%.

Tijekom akademske godine 2017./2018. godine ukupno se ispisalo 11 studenata od kojih su njih 5 ponavljači, a još 1 student bi u ak. god. 2018./2019. prvi puta ponavljalo godinu. Iz uvida u položene ispite, ostale relevantne podatke iz ISVU-a i na temelju rečenoga zaključuje se da za 4 studenata razlog ispisa nije neispunjavanje uvjeta za upis u višu godinu studija te za 1 je razlog ispisa prijelaz na drugi fakultet.

Anketiranje ispisanih studenata provodilo se tijekom akademske 2017./2018. godine, pri ispisu sa studija, a za studente ponavljače anketa u listopadu 2018. godine nije provedena (početkom listopada kolegica na zamjeni u Uredu za kvalitetu otišla je na rodiljni dopust.)

Detaljni rezultati dostupni su u „Rezultati ankete za utvrđivanje razloga neuspješnog studiranja u akademskoj godini 2017./2018. Ispis“ od 10. svibnja 2019.

**13. Praćenje realizacije aktivnosti Povjerenstva propisanih Strategijom razvoja**

***Djelomično ostvareno 83%***

Strategijom razvoja Fakulteta u nadležnost povjerenstva stavlja se nekoliko zadataka:

* Osmišljavanje i provedba interne ankete s naglaskom na sve aspekte ostvarivanja procesa učenja – provedba ankete je osmišljena novim Priručnikom kvalitete i izrađen je anketni obrazac no anketa nije provedena u akademskoj 2017./2018. stoga je ovaj zadatak ***djelomično ostvaren****.*
* Praćenje uvjeta i uspješnosti polaganja ispita redovito provodi Ured za kvalitetu nakon zimskog, ljetnog i jesenskog ispitnog roka za sve predmete prema godini studija na razini pojedinačnih semestara i godišnje (Prolaznost na kraju akademske godine 2016./2017. od 31. listopada 2017.; Prolaznost u zimskom semestru 2017./2018. nakon zimskog ispitnog roka od 19. ožujka 2018.; Prolaznost u ljetnom semestru nakon ljetnog ispitnog roka od 11. rujna 2018. godine). Zadatak u potpunosti ***ostvaren***.
* Osmišljavanje i provedba unutarnje prosudbe – provedba unutarnje prosudbe je osmišljena novim Priručnikom kvalitete (4.9.2017.) te je 4. prosinca 2017. imenovano Povjerenstvo za unutarnju prosudbu sustava kvalitete koje je podnijelo Fakultetskom vijeću Izviješće o provedenoj unutarnjoj prosudbi sustava osiguravanja kvalitete Katoličkoga bogoslovnog fakulteta u Đakovu 8. siječnja 2018. godine. Ovaj zadatak je u potpunosti ***ostvaren****.*

**14. Radionice *Ostvareno 100%***

Unutar mentorskog sustava podrške studentima održane su:

* radionica o pretraživanju kataloga i baza podataka - Ankica Landeka, voditeljica knjižnice, u suradnji s mentorom I. godine, doc. dr. sc. Borisom Vulićem (11. listopada 2017.);
* sastanak o proceduri polaganja diplomskog ispita održala Lidija Drmić u suradnji s mentorom V. godine, doc. dr. sc. Antunom Japundžićem (24. listopada 2017.);
* radionica o Erasmus+ programu mobilnosti, dopunskoj ispravi o studiju i vrjednovanju izvannastavnih aktivnosti - Antonija Pranjković u suradnji s mentorom V. godine, doc. dr. sc. Antunom Japundžićem (28. studenoga 2017.);

***Godišnje izvješće o radu Povjerenstva za unaprjeđenje i osiguranje kvalitete*** ***u akademskoj godini 2017./2018*. *usvojeno je jednoglasno na I. sjednici Povjerenstva za unaprjeđenje i osiguranje kvalitete visokoga obrazovanja na Katoličkom bogoslovnom fakultetu u Đakovu u akademskoj 2018./2019. godini održanoj 5. lipnja 2019. godine.***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Doc. dr. sc. Davor Vuković,

predsjednik Povjerenstva za kvalitetu

Prilozi:

1. Zbirni pregled sadržaja godišnjih nastavničkih izvješća o nastavnom, znanstvenom i istraživačkom radu za 2017. i Dodatak: popis sadržaja nastavničkih izvješća, Đakovo, 8. siječnja 2018.
2. Izvješće o rezultatima Jedinstvene sveučilišne studentske ankete provedene na Katoličkom bogoslovnom fakultetu u Đakovu za akademsku godinu 2016./2017., Đakovo, 4. prosinca 2017.
3. Swot analiza mentorskog sustava podrške studentima, Đakovo, 15. svibnja 2018.
4. Analiza rezultata ankete o studentskom zadovoljstvu uslugama i radom stručnih službi, Đakovo, 15. svibnja 2018.
5. Indikatori kvalitete 2017./2018., Đakovo, 18. travnja 2018.
6. Izviješće o provedenoj unutarnjoj prosudbi sustava osiguravanja kvalitete Katoličkoga bogoslovnog fakulteta u Đakovu 8. siječnja 2018.
7. Rezultati anketnog upitnika za studentice i studente diplomante u 2016./2017. godini, Đakovo, 10. svibnja 2019.
8. Rezultati ankete za utvrđivanje razloga neuspješnog studiranja u akademskoj godini 2017./2018. Ispis“ od 10. svibnja 2019.
9. Dodatak: Izvješće Ureda za unaprjeđenje i osiguranje kvalitete visokog obrazovanja, znanost, projekte i međunarodnu suradnju.